cyanic-selkie/wikianc huggingface dataset:
(274301) Wikipedia
Den Numm
Den Asteroid ass nom Onlinelexikon Wikipedia genannt ginn. De Virschlag vum Numm koum vum Comiteesmember Andrij Makucha, vun der ukrainescher Wikimedia. De Virschlag gouf vum Proprietär vum Observatoire, Jurij Iwaschtschenko agereecht. De 27. Januar 2013 huet d'International Astronomesch Unioun (IAU) den Numm eestëmmig akzeptéiert a publizéiert.
Abul Wáfa (Moundkrater)
Den Abul Wáfa ass en Aschlagkrater an der Géigend vum Moundequator op der Récksäit vum Äerdmound. E läit tëscht de Kratere King am Nordosten a Vesalius am Südwesten. Genee ëstlech läit d'Kraterkoppel Ctesibius an Heron.
D'Begrenzung vum Krater erënnert un en ofgerënnten Diamant. De Kraterrand an déi bannenzeg Ramplie sinn duerch Aschléi erodéiert a weise Virspréng, déi méiglecherweis eemol Terrassen oder opgetiermt Stengofhäng waren.
E klengen, awer däitlech erkennbare Krater läit um Nordrand vum Kraterbuedem, an e weidere klenge Krater läit direkt beim südwestleche Bausserampli.
Duerteldauf
Eng Duerteldauf (Streptopelia turtur) ass eng Vullenaart aus der Famill vun den Dauwen (Columbidae).
Beschreiwung
D'Duerteldauf gëtt 27 bis 29 Zentimeter grouss a weit an der Moyenne 160 Gramm. Si ass deemno e gutt Stéck méi kleng wéi d'Hausdauf. D'Weibercher hunn eng liicht méi matt Faarf a sinn eng Grëtz méi kleng. Am Fluch breet se hire verhältnesméisseg laange Schwanz aus wéi e Fächer, sou datt déi wäiss Spëtzte vun de Fiedere gutt ze gesi sinn.
Uewendrop sinn d'Fiedere raschteg-brong, grad wéi och op de Schëlleren an Deeler vun de Flilleken, déi zousätzlech donkel Flecken hunn. D'Strass an déi iewescht Broscht si roudelzeg, de Réck blogro. Um Hals hunn déi erwuessen Déiere schwaarz queesch Sträifen op wäissem Grond. De Schwanz huet zwielef bloschwaarz Fiedern, déi um Enn wäiss sinn. Och déi zwou baussecht Fiederen dovu si wäiss um Bord. De Bauch ass hell. Deene Jonken hiert Fiederkleed ass allgemeng méi brong.
Verbreedung a Liewensraum
D'Duerteldauf kënnt an Europa bal iwwerall vir, ausser a Skandinavien, op Deeler vun de Britteschen Inselen, an den Héichte vun den Alpen, sou wéi och a Klengasien, der Ukrain, sou wéi Deeler vum Noen Osten a vu Russland bis an d'Mongolei an a Westchina. D'Wanterquartiere si queesch duerch Afrika, südlech vun der Sahara.
Ernierung
D'Duerteldauf fënnt hiert Friesse bal nëmmen um Buedem, wou se haaptsächlech Geseems a Planzendeeler frësst. Heiansdo kommen do Bieren, Pilzen, an och emol déi eng oder aner Kéier e klenge Schleek oder Insekte mat derbäi.
Place de Bruxelles (Stad Lëtzebuerg)
D'Bréisseler Plaz (offiziell: Place de Bruxelles) ass eng Plaz an der Uewerstad vun der Stad Lëtzebuerg. Den Odonym bezitt sech am Fong op d'Kräizung op där de Boulevard Royal, de Boulevard Roosevelt, d'Nei Bréck an d'Avenue Marie-Thérèse openee stoussen. Am Volleksmond gëtt fir d'Plaz och dacks "Beim Pôle Nord" gesot, als Referenz un de fréieren Theater- a Festsall mam selwechten Numm.
Duerteldauf
Bestand
Well s'a ville Länner, absënns wou se duerchflitt, gejot gëtt, ass d'Duerteldauf mëttlerweil an hirem Bestand staark zeréckgaangen.
Place de Bruxelles (Stad Lëtzebuerg)
Um südwestlechen Eck vun der Plaz steet eng Maark vun der Voie de la Liberté fir un d'Befreiung vu Lëtzebuerg am Zweete Weltkrich duerch amerikanesch Zaldoten z'erënneren.
Duerteldauf
D'Duerteldauf zu Lëtzebuerg
De Bestand vun den Duerteldauwen zu Lëtzebuerg ass bannent 10 Joer, tëscht 2012 an 2022, ëm 90 Prozent erofgaangen.
2023 gouf d'Duerteldauf dofir vun natur&ëmwelt als Vull vum Joer erausgesicht.
Vancouver
D'Stad ass nom George Vancouver genannt ginn, deen d'Géigend am 18. Joerhonnert exploréiert a kartographéiert huet. Se ass an den 1860er Joren entstanen an huet sech, nodeem d'Eisebunn 1887 bis dohin duerchgebaut gi war, bannent e puer Joerzéngten zu enger Metropol entwéckelt.
D'Economie huet sech am Ufank op déi natierlech Ressourcë baséiert, déi a British Columbia exploitéiert goufen: Forstwirtschaft, Biergbau, Fëscherei a Landwirtschaft. Den Hafe vu Vancouver huet u Bedeitung gewonnen, nodeem de Panamakanal opgaangen ass. En ass haut dee gréisste vu Kanada an nom Volumen dee gréissten Exporthafe vun Nordamerika.
An deene leschte Joerzéngten huet Vancouver sech ëmmer méi op Servicer an Tourismus spezialiséiert. Och als Produktiounsplaz vu Filmer spillt et eng wichteg Roll.
Vum 12. bis den 28. Februar 2010 waren zu Vancouver déi XXI. Olympesch Wanterspiller.
Vancouver (Homonymie)
an och:
L'homme de la Jamaïque
L'homme de la Jamaïque ass e franséische Film vum Maurice de Canonge aus dem Joer 1950 no engem Roman vum Robert Gaillard.
Charel Ernster
De Charel Ernster, gebuer de 24. Dezember 1992, ass e lëtzebuergesche Volleyballspiller.
De Charel Ernster huet seng international Sportscarrière 2016 ugefaangen. Hien ass am Kader vun der Lëtzebuergescher Hären-Volleyballnationalekipp (Stand: 2017).
Poggio Casalino
Poggio Casalino ass eng kleng Uertschaft (Curazia) an der san-marineesescher Gemeng (Castello) Chiesanuova.
Se läit am Weste vu Chiesanuova an ass eng vun de siwen Uertschaften an der Gemeng.
Patrick Feyder
De Patrick Feyder, gebuer de 25. Oktober 1971, ass e fréiere lëtzebuergesche Foussballspiller.
Hien huet den 29. Mäerz 1995 an de 26 Abrëll 1995 fir déi lëtzebuergesch Foussballnationalekipp gespillt.
Hien huet vun 1988 bis 1991 fir de Progrès Nidderkuer a vun 1991 bis 1996 fir d'Union Lëtzebuerg gespillt.
NGC 140
Den NGC 140 ass eng Spiralgalaxis am Stärebild Andromeda.
D'Galaxis gouf de 5. November 1882 vum franséischen Astronom Édouard Jean-Marie Stephan entdeckt.
Lëscht vun de Kierfechter zu Lëtzebuerg
Dës Lëscht vun de Kierfechter zu Lëtzebuerg ass en Deel vun de Referenztabellen. Se ass nach net komplett.
D'Kierfechter sinn alphabetesch no der Gemeng an no der Uertschaft respektiv nom Quartier klasséiert.
Fabeldéieren an den Harry Potter Romaner
An de Bicher iwwer den Zauberschüler Harry Potter vun der J.K. Rowling gi vill Fabeldéiere beschriwwen. D'Joanne Rowling huet och e sonnert Buch erausbruecht Fantastic Beasts and Where to Find Them (Fantastesch Béischten a wou se ze fanne sinn). Dat Buch dat an den Harry Potter Romaner och selwer als Schoulbuch fir d'Fach Care of Magical Creatures (Fleeg vu magesche Wiesen) virkënnt, gouf als Grondlag benotzt fir eng Iwwersiicht iwwer d'Fabeldéieren ze ginn.
Wat ass e Fabeldéier?
Als Fabeldéier bezeechent een all d'Déiere mat magesche Fäegkeeten, déi d'mënschlech Sprooch net beherrschen. Och wann d'Acromantula dat kann, gouf se vum Zauberministère, wéinst dem Ausgesinn an de gesellschaftleche Méiglechkeeten déi hir feelen zu engem Fabeldéier deklaréiert. Eng aner Ausnam ass den Zentaur, deen an enger vun den éischte Versammlungen am 5. Joerhonnert zu engem magesche Wiesen erkläert gouf. Mä d'Gesellschaft vun den Zentauren huet dat strikt ofgeleent, well se net mam Mënsch gläichgesat wollte ginn. Vun do un, gouf doriwwer diskutéiert.
Klassifikatioun
D'Departement fir d'Iwwerwaachung vu magesche Wiese klasséiert déi bekannt Déieren, Wiesen a Gäscht op enger Skala vun X bis XXXXX follgendermoossen:
Euler (Moundkrater)
De Kraterrand vum Euler ass vun engem niddrege Rampli ëmginn. Bannendran ass e liicht terrasséiert. An der Mëtt vum Kraterbuedem ass e klengen Hiwwel. De Krater huet e klenge Stralesystem, deen iwwer 200 Kilometer grouss ass.
Den Niewekrater K huet en neien Numm kritt an heescht elo: Jehan
CR139
Den CR139 ass e Chemin repris an de Kantone Gréiwemaacher an Iechternach a geet vu Gréiwemaacher an nërdlecher Richtung bis op Iechternach.
Rivery
Rivery ass eng franséisch Gemeng am Departement Somme an der Regioun Hauts-de-France.
Le Sen
Le Sen  ass eng franséisch Gemeng am Departement Landes an der Regioun Nei-Aquitaine.
Hydrographie
Den Estrigon e rietsen Niewefloss vun der Midouze an e puer vu sengen Niewebaache wéi d'Baach ouni Numm hunn hir Quellen um Territoire vun der Gemeng.
Halt vun der Rue Malvaux
D'Halt vun der Rue Malvaux war eng belsch Halt op der fréierer Eisebunnstreck Chênée-Plombieres zu Chênée, tëscht der Gare vu Vaux-sous-Chèvremont an där vu Bois-de-Breux.
Se gouf 1872 vun der Compagnie des chemins de fer du plateau de Herve a Betrib geholl. 1895, gouf se sou wéi och d'Streck vun de Chemins de fer de l'État belge iwwerholl an 1957 vun der SNCB zougemaach.
D'Gebai vun der Halt dat anegems d'Gardshaische vun der Barrière an der Rue Malvaux war, ass haut eng Privatwunneng.
Henri Kugener
Den Henri Kugener, gebuer de 14. November 1943 an der Stad Lëtzebuerg a gestuerwen den 23. Februar 2022 zu Innsbruck, war ee lëtzebuergeschen Dokter (Gynekolog), Medezinhistoriker an Auteur.
Biographie
Den Henri Kugener huet seng Secondairesstudien (B latine) am Stater Kolléisch 1963 ofgeschloss an duerno Medezin zu Freiburg im Breisgau studéiert. Hien ass Spezialist fir Fraemedezin a Gebuertshëllef ginn. Hie war Member vum Séminaire d'histoire des sciences et de la médecine vum Centre universitaire; 2002 gouf hie Chargé de cours fir Medezingeschicht op de Cours universitaires resp. op der Uni Lëtzebuerg. Hien huet reegelméisseg Konferenze gehalen a wëssenschaftlech Artikelen oder Aufsätz a senger Spezialitéit, respektiv am Beräich Medezingeschicht, publizéiert.
Lëscht vun den nationale Monumenter an der Gemeng Leideleng
An dëser Lëscht vun den nationale Monumenter an der Gemeng Leideleng sinn all national Monumenter opgezielt, déi an der lëtzebuergescher Gemeng Leideleng ze fanne sinn (Stand: ).
Leideleng
Legend: PCN – Patrimoine Culturel Nation; ICPCN - Intention de classement pour PCN; IS – Immeubles et objets inscrits à l'inventaire supplémentaire
Jeux interdits
Jeux interdits ass e franséische Film vum René Clément aus dem Joer 1952 nom Roman Les jeux inconnus vum François Boyer.
Yannick Erpelding
De Yannick Erpelding, gebuer den 11. Mee 1997, ass e lëtzebuergesche Volleyballspiller.
Jeux interdits
Ëm wat geet et am Film?
Am Joer 1940 ass d'Paulette am Alter vu fënnef Joer mat sengen Elteren op der Flucht virun der däitscher Arméi. Bei engem Fligerugrëff stierwen dem Paulette seng Elteren. De Michel, e Bouf vun zéng Joer, fënnt d'Paulette eleng an engem Bësch mat sengem doudegen Hond um Aarm. Hien hëlt d'Paulette mat bei sech heem...
Yannick Erpelding
De Yannick Erpelding huet seng international Sportscarrière 2006 ugefaangen. Hien ass am Kader vun der Lëtzebuergescher Hären-Volleyballnationalekipp (Stand: 2017).
S/2018 J 1
Den S/2018 J 1 (och Jupiter LXXI) ass ee vun de klenge Mounde vum Planéit Jupiter.
Entdeckung
Den S/2018 J 1 gouf 2018 vun den Astronome Scott S. Sheppard an Chad Trujillo op Fotoen, déi bis op de 25. Mäerz 2017 zeréckreechen, entdeckt. De Mound huet nach keen offiziellen Numm kritt – bei de Jupitermounde sinn dat an der Reegel weiblech Gestalten aus der griichescher Mythologie –, mä e gëtt entspriechend der Systematik vun der Internationaler Astronomescher Unioun virleefeg als S/2018 J 1 bezeechent.
Bunndaten
Den S/2018 J 1 kreest mat enger grousser Hallefachs vun zirka 11,5 Mio. Kilometer a ronn 252 Deeg ëm de Jupiter. D'Bunn huet eng Exzentrizitéit vun 0,09 an d'Bunnschréi ass 30,6°.
Canton de Chalindrey
De Canton de Chalindrey ass eng franséisch administrativ Andeelung am Arrondissement Langres an der Regioun Grand Est déi mat engem Dekret vum 17. Februar 2014 gegrënnt gouf.
Karl Wilhelm Lorenz
De Karl Wilhelm Lorenz, gebuer de 14. Mäerz 1886 zu Karlsruhe a gestuerwen den 13. Juli 1918 zu Mannheim war en däitsche Mathematiker an Astronom.
Liewen
No der Oberrealschule zu Karlsruhe hat hien op der Universitéit vun Heidelberg Astronomie a Mathematik studéiert. Vun 1908 bis 1910 war hien Assistent am Landesobservatoire Heidelberg-Königstuhl. 1911 huet hien du promovéiert an hat dunn am héije Schouldéngscht geschafft. No senger Hochzäit 1916 koum 1917 seng al Häerzkrankheet zeréck. Hien ass am Joer 1918 un enger Longenentzündung zu Mannheim gestuerwen.
Bei senger Aarbecht am Königstuhl-Observatoire huet hie véier nei Asteroiden entdeckt.
Édith Scob
D'Édith Scob, gebuer als Edith Helena Vladimirovna Scobeltzine den 21. Oktober 1937 zu Paräis an och do gestuerwen de 26. Juni 2019, war eng franséisch Schauspillerin.
Anna Linnikova
D'Anna Linnikova, op Russesch Анна Линникова, gebuer de 4. Abrëll 2000 zu Orenburg, ass e russesche Mannequin, Gewënner vum Miss Russland 2022 Concours.
D'Linnikova ass zu Orenburg opgewuess an huet am Alter vu 16 Joer ugefaang professionell als Model ze schaffen. Dofir stoung si ënner Kontrakt a Länner wéi China, Japan, Südkorea, Vietnam a Malaysia. Si ass spéider op Sankt Péitersbuerg geplënnert fir do op der Universitéit Management Technologien an Economie ze studéieren.
Édith Scob
Nieft ville Rollen am Theater huet si awer och a Filmer vu bedeitende Regisseure wéi Julien Duvivier, Luis Buñuel, André Cayatte a Jean-Paul Rappeneau matgespillt.
Jardin du multilinguisme
De Jardin du multilinguisme ass e klenge Park um Kierchbierg, an der Stad Lëtzebuerg, deen tëschent Januar 2022 a Mäerz 2023 vum Fonds d'urbanisation et d'aménagement du plateau de Kirchberg ugeluecht gouf. En ass op der Plaz vun engem Deel vum fréiere Jean-Monnets-Gebai, a gouf um Europadag, den 9. Mee 2023, ageweit.
En ass 1,15 Hektar grouss a läit nërdlech vun den dräi Tierm vum Europäesche Geriichtshaff, an deenen (ë. a.) d'Iwwersetzer vun där EU-Institutioun hire Büro hunn. De Gaart soll en Hommage un d'Méisproochegkeet an der Europäescher Unioun sinn.
Dat Ganzt ass als eng Zort Miniatur-Agrarlandschaft ugeluecht, mat enger Varietéit vun heemesche Planzenaarten. Déi eenzel 'Topographië' si mat Weeër verbonnen, an de Park soll sech eegnen, fir do kulturell oder kënschtleresch Aktivitéite kënnen z'organiséieren.
Laanscht d'Weeër gi 25 Stäiler aus Cortenstol opgeriicht, mat Opschrëften, déi sech op déi 24 offiziell Sprooche vun der Europäescher Unioun, plus d'Lëtzebuergescht (dat keng offiziell EU-Sprooch ass) bezéien. Vum Europäesche Geriichtshaff kënnt eng Dolmetscherkabinn dohinner stoen, déi Informatiounen iwwer d'Dolmetschen bereetstelle kann.
D'Plaz wou de Gaart ass, ass als Terrain de réserve vum Kierchbierg-Fong ausgewisen. De Gaart besteet deemno nëmme sou laang bis den Terrain eng Kéier bebaut gëtt.
Paramore
Paramore  ass eng US-amerikanesch Rock-Band, déi um Ufank vun de 2000er Joren de Punk-Pop agelaut huet.
Poggio Chiesanuova
Poggio Chiesanuova ass eng kleng Uertschaft (Curazia) an der san-marineesescher Gemeng (Castello) Chiesanuova.
Se läit am Süde vu Chiesanuova an ass eng vun de siwen Uertschaften an der Gemeng.
Tour of Qatar 2010
Déi '''9. Editioun vum Tour of Qatar''' gouf vum 7. Februar bis den 12. Februar 2010 gefuer. Et ass eng Kompetitioun déi um Kalenner vun der UCI Asia Tour steet, a si gouf a sechs Etappe gefuer. Den Hollänner Wouter Mol gouf Éischten am Generalklassement.
Written on the Wind
Written on the Wind ass en US-amerikanesche Film vum Douglas Sirk aus dem Joer 1957 no engem Roman vum Robert Wilder.
Ëm wat geet et am Film?
De Kyle (Robert Stack), de Jong vun engem räichen Texaner bestit sech mat der Lucy Moore (Dorotha Malone), an déi awer och de Mitch Wayne (Rock Hudson) sech verléift huet...
Le corps de Diane
Le corps de Diane ass e franséische Film vum Jean-Louis Richard aus dem Joer 1969 no engem Roman vum François Nourissier.
Maître après Dieu
Maître après Dieu ass e franséische Film vum Louis Daquin aus dem Joer 1951 nom Theaterstéck Schipper naast God vum Jan de Hartog.
Ëm wat geet et am Film?
Am Joer 1938 hëlleft de Kapitän Joris Knipper mat sengem Schëff 150 Judden aus Nazidäitschland ze flüchten.
Zuydcoote
Zuydcoote (Zuidkote op westflämesch an hollännesch) ass eng franséisch Gemeng am Departement Nord an der Regioun Hauts-de-France.
Verkéier
Bis 2002 war Zuydcoote un d'Eisebunnsnetz ugeschloss iwwer Eisebunnsstreck Dunkerque - Bray.
Naturschutz
De Begrëff Naturschutz ëmfaasst all Ënnersich a Moossname fir d'Erhalen an d'Renaturéierung vun der Leeschtungsfäegkeet vum Naturhaushalt. En nohaltegt Benotzen duerch de Mënsch gëtt ugestrieft. Den Naturhaushalt soll als Liewensgrondlag vum Mënsch, a wéinst dem eegene Wäert vun der Natur, geschützt ginn.
Wichteg Elementer am Naturschutz sinn:
De Naturschutz beschäftegt sech och mat de Standuertfaktoren: Buedemschutz, Mikroklima, Preventioune vu Loftverschmotzungen, Schutz géint de Kaméidi souwéi anere potentiell schiedlechen Aflëss wéi zum Beispill d'Bewegungen, d'Zerschneiden an d'Isolatioun vu Liewensraim. An de leschte Joerzéngten huet den Naturschutz och am Beräich vu Siidlungen an op landwirtschaftleche Flächen u Bedeitung gewonnen.
Literatur
Miljøvern Miljøvern
Sandy Botsch
D'Sandy Botsch, gebuer de 17. Abrëll 1978, ass eng lëtzebuergesch Sängerin.
Notker Heinrich Becker
Den Notker Heinrich Becker, gebuer den 23. Mäerz 1883 zu Mülheim an der Ruhr, gestuerwen den 28. Abrëll 1978 an der Benediktinerabtei Maria Laach, war e Moler, Konschthandwierker a Benediktinerbrudder.
Sandy Botsch
Niewent Optrëtter als Solokënschtlerin séngt si och als Leadsängerin an der Douanesmusek, beim Käpt'n Ändä a Matrouss K1000 a bei Sandy & Rol op. Fréier war si och Member vun der Grupp Peanuts.
Col de Bussang
De Col de Bussang ass e vun de meescht befuerene Collen an de Vogesen. E verbënnt iwwer d'Nationale 66 déi zwou Gemenge Bussang an Urbès.
Cavalier (Militärarchitektur)
E Cavalier, och nach Courtinëkaz oder Bastiounskaz genannt (dt.: Kavalier) ass eng erhéicht Geschëtzpositioun am bastionéierte Festungsbau, déi op eng Courtine oder eng Bastioun gebaut gëtt an domat iwwer all déi aner Wierker ronderëm feiere kann. E kann als temporärt oder permanent Wierk gebaut ginn.
Col de Bussang
Fréier gouf et um Col e Scheedtunnel. En ass haut nach nieft der neier Strooss déi méi héich iwwer de Col féiert ze gesinn. D'Douanesgebaier déi dobäi stounge sinn an der Tëschenzäit ewechgerappt.
Sandy Botsch
Mat den dräi éischtgenannte Gruppen huet d'Sandy Botsch eng Partie CDen erausbruecht. Am Mee 2015 koum hir éischt Solo-CD eraus.
Cavalier (Militärarchitektur)
Entwécklung
Cavaliere goufen am spéide 16. Joerhonnert als Weiderentwécklung vu Kazen als permanent Wierker gebaut an am bastionéierte Festungsbau integréiert. De Prinzip ass awer de selwechte bliwwen. Si haten eng eckeg oder eng hallefronn Form, mat enger Ramp no hanne fir Geschützer kënnen op d'Plaz ze rullen. Jee no Emplacement ënnerscheet een tëscht Courtinëkaz oder Bastiounskaz. Goufe si op Bastioune gebaut, hu si de Bastiounshaff ersat a louchen an der Kehl vun der Bastioun.
Col de Bussang
An den 1930er Jore war op der Eisebunnsstreck Épinal-Bussang en iwwer aacht Kilometer laangen Tunnel geplangt ginn, fir déi Streck mat där vu Lutterbach op Kruth ze verbannen. Nodeem op der Elsässer Säit scho 4 Kilometer gegruef waren, gouf de Plang opginn. An der Zäit vum Zweete Weltkrich huet d'Wehrmacht d'Entrée vum Tunnel mat engem Blockhaus befestegt, an den Tunnel selwer gouf als Waffefabréck gebraucht, an där haaptsächlech Prisonéier vum Struthof hu misse schaffen.
Cavalier (Militärarchitektur)
Entwécklung
Am polygonale Festungsbau bezeechent ′Cavalier′ Kasemattegewölben, op deenen Emplacementer fir schwéier Artillerie sinn.
Sandy Botsch
Hir villsäiteg Stëmm erlaabt hir e breede Repertoire ze hunn, dee vun Oldies iwwer Volleksmusek an Disco, Chanson bis hin zu Swing a Rock geet.
Cavalier (Militärarchitektur)
Funktioun
Cavaliere waren erhéichte Geschützstellungen, déi iwwer den anere Festungswierker erausstoungen an dowéinst e bessert Schossfeld haten. Zesumme mat kasemattéierte Geschützstellungen an de Facen a Flanke vun enger Bastioun, konnt de Géigner vun e puer Héichten ënner Feier geholl ginn. De Cavalier vun der Bastioun Marie vun der Festung Lëtzebuerg war sou zum Beispill den héchste Punkt vun der ganzer Neipaartsfront (mat 325,3 m iwwer Mieresspigel). Vun dëse Positioune war et méiglech méi wäit an de Glacis ze schéissen, allerdéngs waren dës Stellungen duerch hir erhéichte Positioun och besser Ziler fir Belagerungstruppen.
Lithographie
D'Lithographie (vum algriich.: λίθος lithos, „Steen“ an γράφειν graphein, „schreiwen“) ass den eelste Flaachdrockprocedé an huet am 19. Joerhonnert zu den am meeschten agesaten Drocktechnike fir faarweg Drocksaache gezielt. Mat Lithographie oder Steendrock gi bezeechent:
E Lithograph ass een, deen déi Steenzeechnung, also déi Texter a Biller, déi gedréckt solle ginn, op engem Lithographiesteen manuell a säiteverkéiert zeechent.
Geschicht
De Steendrock baséiert op eng Erfindung vum Alois Senefelder aus dem Joer 1798. Hie war am 19. Joerhonnert deen eenzege Drockprocedé, dee gréisser Oploe vu faarwegen Drocksaachen erméiglecht huet. Bis ëm 1930 gouf de Steendrock fir verschidden Drocksaache ganz heefeg agesat, gouf awer duerno sukzessiv vum Offsetdrock ofgeléist a gëtt haut just nach am Konschtberäich agesat. Fir déi haiteg Masseproduktioun vun Drocksaachen ass de Steendrock net geeegent, well en am Verglach mat anere modernen Drocktechniken onwirtschaftlech ass.
Kesselecksbaach
Kesselecksbaach ass eng kleng Baach an der Gemeng Waldbëlleg.
Si huet hir Quell an der Kiewelsheck, nordwestlech vu Chrëschtnech op enger Héicht vun ongeféier 325 Meter. Si leeft dann duerch Chrëschtnech, weider nieft dem CR118, iwwer d'Uelegmille fir duerno, bei der Kräizung vum CR118 mam CR212, an d'Schwaarz Iernz ze lafen.
Interpol (Film)
Interpol oder och Pickup Alley ass e brittesch-US-amerikanesche Film vum John Gilling aus dem Joer 1957 no enger Geschicht vum A.J. Forrest.
Ëm wat geet et am Film?
Den FBI-Agent Charles Sturgis verfollegt eng Band vun Drogeschmuggler…
Ormosia albitibia
D'Verbreedungsgebitt vun der Aart läit an Irland, a Groussbritannien, an der Belsch, zu Lëtzebuerg, an Däitschland, a Frankräich, an Éisträich, an der Schwäiz, an Italien (Friul-Julesch Venetien), an Tschechien, a Rumänien, an der Slowakei, a Polen, an der Ukrain an a Bulgarien.
Magesch Wiesen an den Harry Potter Romaner
D'Magesch Wiesen (en: Magical creatures) sinn en Deel aus Zauberwelt vun den Harry Potter Romaner vun der brittescher Schrëftstellerin Joanne K. Rowling
Klassifikatioun
D'Departement fir d'Iwwerwaachung vu magesche Wiese klasséiert déi bekannt Déieren, Wiesen a Gäscht op enger Skala vun X bis XXXXX follgendermoossen:
Teglio (San Marino)
Se läit am Süde vu Chiesanuova, op der Grenz mat Italien, an ass eng vun de siwen Uertschaften an der Gemeng.
Olympiade mathématique belge
D'Olympiade mathématique belge (ofgekierzt OMB) ass eng mathematesch Kompetitioun, déi sech u belsch a lëtzebuergesch Schüler aus dem Enseignement secondaire riicht. Well si op Franséisch ofleeft, sinn an der Belsch just déi frankophon Schüler betraff.
Dommartin-lès-Remiremont
Dommartin-lès-Remiremont ass eng franséisch Uertschaft a Gemeng am Departement Vosges an der Regioun Grand Est. De gréissten Deel vun der Uertschaft läit um rietsen Uwänner vun der Musel an um lénkse vun der Moselotte.
Olympiade mathématique belge
Geschicht
D'Olympiade Mathématique Belge war fir d'éischt am Joer 1976. Zanter 1977 huele Lëtzebuerger all Joer un der Kompetitioun deel.
Zanter 1996 ginn d'Schüler an dräi Kategorien ënnerdeelt:
Zu Lëtzebuerg këmmert d'Association des mathématiciens luxembourgeois sech ëm d'Organisatioun vun der Kompetitioun. Fir Lëtzebuerg sëtzen zwee Mathematiks-Professeren am Jury: de Bernard Felten an de Pascal Zeihen.
Oflaf
All Joer ass am Januar déi éischt Ronn vun der Kompetitioun, d'Éliminatoire. All interesséierte Schüler kann dobäi matmaachen. An de leschte Joren hu sech all Kéier iwwer 2000 Lëtzebuerger ageschriwwen. D'Epreuve besteet aus 30 kuerze Mathés-Problemer, déi ee bannent 90 Minutte léise soll. Si fënnt an de verschiddene Lycéeën am Land statt. De Bewäertungssystem ass sou, datt et vun Nodeel ass, d'Äntwerten einfach ze roden: et kritt ee 5 Punkte pro richteg Äntwert, 2 Punkten, wann een näischt schreift, an 0 Punkte fir eng falsch Äntwert. Bei de meeschte Problemer besteet d'Äntwert aus enger vu fënnef proposéierten Alternativen, wou ee just déi richteg erausfanne muss.
Eppes méi wéi 10 Prozent vun de Participanten an der Éliminatoire kënnen déi zweet Ronn, d'Halleffinall, am Mäerz matmaachen. Déi Epreuve leeft vun der Form hier d'selwecht of wéi d'Éliminatoire, mä d'Froe sinn e bësselche méi schwéier. Fir Lëtzebuerg ass déi Ronn zentraliséiert an engem Stater Lycée.
D'Traditioun wëll, datt ronn 111 Schüler fir déi drëtt Ronn, d'Finall Enn Abrëll, selektionéiert ginn. Dat sinn also ëm déi 37 Schüler pro Kategorie, Belsch a Lëtzebuerger zesumme geholl. Meeschtens sinn ëm déi 15 Lëtzebuerger an der Finall dobäi, déi zu Namur ofgehale gëtt. Wärend véier Stonne mussen d'Kandidate véier Problemer léisen. Net nëmmen déi richteg Léisung, mä och déi detailléiert Argumentatioun an eng propper Redaktioun fléissen an d'Bewäertung an. Pro Problem kann ee maximal 20 Punkte kréien. D'Resultater leien also tëscht 0 a 80 Punkten.
Den Niveau vun de Problemer an der Finall läit kloer iwwer deem, wat e Schüler am Enseignement secondaire gesait, mä kënnt awer guer net un dee vun der IMO erun. Och am Verglach mat der BxMO oder der EGMO sinn d'Problemer vun der OMB nach vill méi einfach.
Un déi bescht Schüler gi Präisser verdeelt, mat de Bezeechnunge Premier prix, Deuxième prix, Troisième prix a Quatrième prix. E Spezialpräis kritt dee Schüler, deen déi elegantste Léisung geschriwwen huet. U méi jonk Schüler ginn zousätzlech Prix d'encouragement verdeelt.
Resultater
Hei si sämtlech Lëtzebuerger, déi tëscht 1977 an 2022 d'Olympiade mathématique belge gewonnen hunn, d. h. déi e Premier prix an der Kategorie MAXI kritt hunn.
Aus der Tabell geet ervir, datt bis haut 4 Lëtzebuerger den Doublet fäerdeg bruecht hunn, d. h. mindestens zwee Joer hannereneen d'Kompetitioun gewonnen hunn: Michel Dauphin, Christian Pauly, Marc Pauly a Pascal Zeihen.
Paul Petersen
Den William Paul Petersen, gebuer den 23. September 1945, ass en US-amerikanesche Stand-up-Komiker a Schauspiller.
Max Funk
De Max Funk huet seng international Sportscarrière 2012 ugefaangen. Hien ass am Kader vun der Lëtzebuergescher Härevolleyballnationalekipp (Stand: 2018).
Hie war vun 2011 un beim VC Stroossen. Vun 2019 un, spillt hie beim TuS Mondorf vu Mondorf (Niederkassel).
CR141
Den CR141 ass e Chemin repris an de Kantone Gréiwemaacher an Iechternach a geet vu Waasserbëlleg an nërdlecher Richtung bis op Uesweller.
Den CR141 ass ronn 12,1 km laang.
Mateja Gajin
De Mateja Gajin, gebuer de 16. Dezember 1996, ass e lëtzebuergesche Volleyballspiller.
Halt vum Cheval Blanc
Se gouf 1872 vun der Compagnie des chemins de fer du plateau de Herve a Betrib geholl. 1895, gouf se sou wéi och d'Streck vun de Chemins de fer de l'État belge iwwerholl an 1957 vun der SNCB zougemaach.
D'Gebai vun der Halt dat anegems d'Gardshaische vun der Barrière an der Rue du cheval Blanc war, ass haut eng Privatwunneng.
Philippe Glesener
De Philipp Glesener huet seng international Sportscarrière 2014 ugefaangen. Hien ass am Kader vun der lëtzebuergescher Härevolleyballnationalekipp (Stand: 2017).
Cripple Creek (Film)
Cripple Creek ass en US-amerikanesche Western vum Ray Nazarro aus dem Joer 1966.
Ëm wat geet et am Film?
Am Joer 1893 iwwerfale Banditten d'Goldtransporter aus der Goldminn Creeple Creek…
Soss
De Film ass a Frankräich op DVD erauskomm mat engem Commentaire vum Filmkritiker Patrick Brion.
Domsure
Domsure ass eng franséisch Gemeng am Departement Ain (01) an der Regioun Auvergne-Rhône-Alpes.
D'Gemeng läit am Dall vum Solnan.
Barbe-Bleue (Film 1951)
Barbe-Bleue ass e franséisch-Schwäizer-däitsche Film vum Christian-Jaque aus dem Joer 1951 no enger Erzielung vum Charles Perrault.
Ëm wat geet et am Film?
Nodeems dem Grof Amédée de Salfère seng sechst Fra gestuerwen ass, mécht hie sech op d'Sich no enger siwenter…
Soss
Et gëtt och eng däitsch Versioun vum Film mam Titel Blaubart mam Hans Albers an der Roll vum Grof Amédée de Salfère.
Maxime Steinberg
De Steinberg,huet 1984 en Doktorat an der Geschicht mam Theema La solution finale en Belgique: l'épreuve de la traque (1942-1944) gemaach, dat Theema war virdru sou gutt wéi net wëssenschaftlech erfuescht. Hien huet um Institut d'Histoire du Judaïsme op der Université libre de Bruxelles enseignéiert.Tëscht 1994 an 2002 war hie Generaldirekter vum Centre d'Etude européen de la Shoah, de l'antisémitisme et du génocide. Hien huet ë. a. och d'permanent Ausstellung am Jiddesche Musée vun der Deportatioun an der Resistenz zu Mechelen an déi vum belsche Pavillon zu Auschwitz konzipéiert..
Bibliographie
zesumme mam Serge Klarsfeld:
zesumme mat der Laurence Schram:
Artikelen:
zesumme mam Serge Klarsfeld: Kontributiounen:
Benelux-Mathematik-Olympiad
D'Benelux-Mathematik-Olympiad (ofgekierzt BxMO) ass eng interregional Kompetitioun, déi sech un déi bescht Mathematik-Schüler aus dem Enseignement secondaire vun den dräi Benelux-Länner riicht.
Geschicht
D'Benelux-Mathematik-Olympiad war fir d'éischt vum 8. bis den 10. Mee 2009 an Holland, zu Bergen op Zoom. Haaptinitiateur war de lëtzebuergesche Mathematiks-Professer Charles Leytem aus dem Lycée classique de Diekirch.
D'Kompetitioun huet d'Zil, iwwer den Niveau vun der Olympiade mathématique belge erauszegoen an d'Schüler op eng eventuell Participatioun bei der Internationaler Mathematik-Olympiad virzebereeden.
An de Joren 2011, 2015 an 2018 gouf d'Kompetitioun vum Charles Leytem an dem Pascal Zeihen am Lycée classique de Diekirch zu Miersch organiséiert.
Oflaf
Jiddwer Benelux-Land kann eng Ekipp vu maximal 10 Schüler an d'Kompetitioun schécken. D'Epreuve besteet dran, bannent 4,5 Stonne véier schwéier Mathematiksproblemer, dorënner dräi Problemer vun IMO-Niveau ze léisen. Pro Léisung kann ee bis zu 7 Punkte kréien; den Total läit also tëscht 0 an 28 Punkten.
Déi bescht Schüler kréie Gold-, Sëlwer- oder Bronze-Medailen iwwerreecht, wéi op der Internationaler Mathematik-Olympiad.
Resultater
Lëscht vun alle BxMO-Kompetitiounen, déi bis elo waren, a vun alle Lëtzebuerger, déi eng Medail kruten:
Cloudcroft Observatoire
Cloudcroft Electro-Optical Research Facility
Den Observatoire gouf am Joer 1962 vun der U.S. Air Force gegrënnt an duerno vum Air Force Avionics Laboratory (AFAL) bis 1982 bedriwwen a benotzt. Am sougenannten Electro-Optical Surveillance Telescope (EOST) gouf vun 1964 un mat engem 1,22 m-Newton-Teleskop mat enger dräiachseger, Azimuth-Montéierung geschafft. Den AFAL huet do bis 1975 eng Space Object Identification (SOI) duerchgefouert. Duerno gouf d'Ariichtung der USAF Space and Missile Systems Organization (SAMSO) iwwerginn, haaptsächlech fir Zäitvariatioune vu planetareschen Objeten a Stären z'ënnersichen a blouf bis 1982 a Betrib. Enn vun den 1980er gouf d'Teleskop dunn an den Table Mountain Observatory vum Jet Propulsion Laboratory verluecht.
NASA Orbital Debris Observatory
Vun 1995 bis 2002 hat d'NASA den Observatoire iwwerholl an huet en 3 m-Flëssegspigelteleskop installéiert, fir domat no Weltraumschrott ze sichen. Den Observatoire gouf dorophin NASA Orbital Debris Observatory ëmgenannt. Mat enger Rei vu Schmuelbandfiltere goufen zudeem Galaxien mat moderater kosmologescher Routverrécklung am Siichtfeld vum Teleskop ënnersicht. Deeler vum Teleskop goufe spéider am Large Zenith Telescope weidergebraucht. D'Sich no Weltraumschrott gëtt vun der NASA op anerer Plaz weidergefouert, beispillsweis mam 1,3 m-MCAT op dem Kwajalein-Atoll an dem Curtis Schmidt-Teleskop am Cerro Tololo Inter-American Observatory.
Cloudcroft Facility
Duerno gouf d'Ariichtung Privatbesëtz vun der Firma Tzec Maun Foundation. Am Haaptgebai ass en 1 m-Ritchey-Chrétien-Teleskop ënnerbruecht.
Vëlospist EuroVëlo 5
D' (gekierzt EV5), och nach Via Romea Francigena, ass eng vun 19 Vëlosstrecke vum internationalen EuroVëlo-Reseau. Se féiert iwwer ca. 3300 Kilometer vu Canterbury iwwer d'Alpe bis op Brindisi. Se ass no der laténgescher Bezeechnung Via Romea Francigena genannt, wat sou vill heescht wéi „De Wee op Roum dee vu Frankräich kënnt”. Dës Nord-Süd-Streck leeft duerch siwe Länner: Groussbritannien, Frankräich, Belsch, Lëtzebuerg, Däitschland, Schwäiz an Italien.
England
An England ass d'EV5 komplett ugeluecht an a béide Richtungen als National Route 1 beschëldert. Se féiert vum Zentrum vu Canterbury, duerch den Hafe vu Sandwich bis op Dover.
Frankräich
A Frankräich gëtt et zwéin Deeler vun der EV5: den nërdlechen Deel vu Calais iwwer Lille bis op d'Grenz mat der Belsch. Op deem Deel ass d'Verbindung vu Calais bis op Lille nach an der Planung, vu Lille aus féiert d'Pist iwwerdeems laanscht de Kanal vu Roubaix an iwwer Roubaix bis op de belschen Territoire.
Den zweeten, ëstlechen Deel fänkt zu Sarreguemines un a féiert iwwer Stroossbuerg bis op Mulhouse. D'Streck geet laanscht eng Rei vu Kanäl:
Belsch
A Flandern féiert d'EuroVelo 5 vu Geraardsbergen iwwer d'LF6 (Landelijke Fietsroutes) bis op Bréissel. A Wallounie geet d'Streck iwwer de RAVeL-Reseau iwwer Namouer an Dinant bis op Maarteleng.
Luxembourg High Security Hub
D'Luxembourg High Security Hub ass eng lëtzebuergesch Aktiegesellschaft déi am Beräich vum Fluchhafe Lëtzebuerg zanter 2014 eng Fräihandelszon bedreift. Bis 2021 huet se Luxembourg Freeport geheescht.
Vëlospist EuroVëlo 5
Lëtzebuerg
D'EV5 kënnt bei Roumecht op den Territoire vum Grand-Duché a verleeft dann op enger Distanz vu knapps 107 Kilometer duerch d'Ländchen, bis op Schengen. Op hirem Trajet duerch Lëtzebuerg leeft d'EV5 iwwer verschidde regional Vëlosweeër an och iwwer follgend Deeler vun nationale Vëlosstrecken :
Luxembourg High Security Hub
Gebai
D'Gebai mat 22.000 Meterkaree op 4 Stäck gouf vum Architektebureau 3BM3 entworf, d'Bannenariichtung ass vun der Johanna Grawunder. Am Atrium ass e grousst Wandbild vum portugiseschen Artist Vhils an enger vun de Bëtongswänn agravéiert.
Vëlospist EuroVëlo 5
Däitschland
Den däitschen Deel vun der ass 80 km laang a féiert duerch d'Saarland a Rheinland-Pfalz, laanscht Saarlouis a Saarbrécken bis op d'franséisch Grenz, wou se un den ëstlechen Deel duerch Frankräich ugeschloss ass (kuckt uewendriwwer).
Luxembourg High Security Hub
Gebai
D'Infrastruktur erlaabt de Stockage vu Konschtwierker an anere Wäertgéigestänn an Depoten an deenen d'Temperatur an d'Loftfiichtegkeet regléiert kënne ginn. D'Sécherheet vun der Anlag gëtt an éischter Linn duerch e System mat méi wéi 300 Iwwerwaachungskameraen assuréiert. Eng zousätzlech Sécherheetsinfrastruktur ass e Brandschutzsystem, deen de "Sauerstoff aus der Atmosphär suckelt", amplaz Waasser ze benotzen, dat Konschtwierker beschiedege kéint.
D'Anlag ass vu Mauere mat pickegem Drot ëmginn an déi véier Goldtresoren hu 50 cm déck metallen Dieren. Et gëtt och véier speziell klimatiséiert Raim, an deene bis zu 700.000 Fläsche Wäin gelagert kënne ginn.
Proprietéit
De Luxembourg High Security Hub deen 2012 op Staatsterrain gebaut gouf, gehéiert majoritär dem Schwäizer Philanthrop a Konschthändler Yves Bouvier, deen och majoritär un de Fräihäfe vu Singapur a Genève bedeelegt ass. De Bouvier war eng vun dräi Persounen, déi am Februar 2015 zu Monaco wéinst Verdacht op Bedruch festgeholl goufen.
Kritik
2018 hunn zwéin Deputéiert vum Europäesche Parlament, d'Ana Gomes an den Erny Regner de Lëtzebuerger Fräihafe wéinst Manktem un Transparenz kritiséiert. An hirer Analys iwwert Geldwäsch a Steierhannerzéiung an der EU tëscht 2015 an 2017 koume si an hirem Ofschlossrapport zur Konklusioun, datt Fräihandelszonen Offshore-Depoten ubidden, déi Geldwäsch a Steierhannerzéiung begënschtege kéinten. Déi sougenannt Bouvier Affär gouf och an enger Etüd vun der Europäescher Kommissioun aus dem Joer 2018 ernimmt.
Am Januar 2019 huet den däitschen Europadeputéierten Wolf Klinz e Bréif un de Jean-Claude Juncker, deemolege President vun der Europäescher Kommissioun geschéckt, an huet gefrot datt Moossname missten ergraff gi fir sougenannt „Schlupflächer“, déi et erméiglechen Finanzkriminalitéit an der EU z'organiséieren, zouzemaachen. Aner Deputéiert hunn duerno gefuerdert fir Fräihandelszone bannent der EU zu verbidden.
Gestioun
Am Mäerz 2020 huet de fréiere Lëtzebuerger Wirtschaftsminister Robert Goebbels, dee vun 2015 u President vum Verwaltungsrot war, säi Mandat néiergeluecht , well e sech mam Yves Bouvier net eens gouf iwwert en zukünftegt Geschäftskonzept vun der Firma. Aktuell(2022) gëtt d'Luxembourg High Security Hub vum Philippe Dauvergne presidéiert.
Vëlospist EuroVëlo 5
Schwäiz
An der Schwäiz ass d'EV5 komplett ugeluecht. Se féiert iwwer d'''Schwäizer Streck Nr. 3'' duerch de Jura an d'Zentralschwäiz iwwer Basel, Aarau, Luzern, Andermatt, de Gotthardpass, Bellinzona a Locarno bis op Chiasso.
Italien
An Italie sinn eréischt e puer kuerz Stécker vun der EV5 ugeluecht, de Rescht ass nach am Opbau oder der Planung. D'Streck vun der EV5 féiert iwwer d'BicItalia BI 3 Ciclovia dei Pellegrini a féiert duerch Mailand, Pavia, Fidenza, Piacenza, Parma, Berceto, Aulla, Florenz, Siena, Bolsena, Roum, Fiuggi, Cassino, Benevento, Candela, Gravina in Puglia, Taranto op Brindisi.
Um Spaweck
Pläng vun der EV5 op OpenStreetMap:
Vëlospist SaarLorLux
D' ass eng Vëlosstreck déi als Ronnfaart am Dräilännereck Däitschland, Frankräich a Lëtzebuerg an domat am SaarLorLux-Raum ugeluecht ass. Se féiert gréisstendeels duerch d'Däller vun der Saar, Musel a Sauer.
Streck
D'Streck kann a véier Etappen opgedeelt ginn :
Well et eng Ronnfaart ass, kann d'Streck op egal wat fir enger Plaz ugefaangen an opgehale ginn.
Um Spaweck
D' um Spaweck:
Canton d'Eurville-Bienville
De Canton d'Eurville-Bienville ass eng franséisch administrativ Andeelung am Arrondissement Saint-Dizier an der Regioun Grand Est déi mat engem Dekret vum 17. Februar 2014 gegrënnt gouf.
Vecquemont
Vecquemont ass eng franséisch Gemeng am Departement Somme an der Regioun Hauts-de-France.
Daniel Emilfork
Den Daniel Emilfork, gebuer als Daniel Zapognikof de 7. Abrëll 1924 zu Providencia, Chile a gestuerwen de 17. Oktober 2006 zu Paräis war e franséische Schauspiller.
Zanter 1949 huet hien a Frankräich gelieft.
Duerch säin aussergewéinlecht Gesiicht huet hien am Kino bal ëmmer de Béise gespillt. Am Theater hat hien d'Méiglechkeet all säi Kënnen als Schauspiller ënner Bewäis ze stellen, sou a Stécker vum Federico García Lorca, Shakespeare, Tschechow an Dostoïevski.
Mondement-Montgivroux
Mondement-Montgivroux ass eng franséisch Gemeng am Departement Marne an der Regioun Grand Est
Geschicht
1845 gouf d'Gemeng Montgivroux bei Mondement geprafft.
Giovanni Antonio Magini
Den Giovanni Antonio Magini, gebuer den 13. Juni 1555 zu Padua a gestuerwen den 11. Februar 1617 zu Bologna, war en italieeneschen Astronom a Mathematiker.
De Magini hat bis zum Joer 1579 zu Bologna Philosophie studéiert, spéider hat hie sech zu der Astronomie higezunn. Am Joer 1582 hat hie seng Aarbecht Ephemerides coelestium motuum publizéiert, déi dann e Joer méi spéit an d'Italieenescht iwwersat gouf.
De Magini gouf 1588 Professer fir Mathematik op der Universitéit Bologna.
Am Joer 1592 hat hien De Planis Triangulis publizéiert, wou hien d'Benotzung vum Quadrant beschriwwen hat. An am Joer 1607 hat hien dann d'astrologesch Aarbecht De astrologica ratione publizéiert.
Am Joer 1935 gouf de Moundkrater Maginus no him genannt.
Herzogtum Bar
D'Grofschaft Bar, spéider Herzogtum Bar, ass am 10. Joerhonnert vum Ferry d'Ardennes, Brudder vum Metzer Bëschof Adalbero, gegrënnt ginn.
D'Gebitt huet am Weste vum Kinnek vu Frankräich ofgehaangen (Barrois mouvant), an am Oste vum Hellege Réimesche Räich Däitscher Natioun (Barrois non mouvant), och wann iwwerall déi selwecht romanesch Kultur dominéiert huet.
Stanley Milgram
De Stanley Milgram, gebuer de 5. August 1933 zu New York an do gestuerwen den 20. Dezember 1984, war en US-amerikanesche Psycholog. Hien ass virun allem duerch zwee Experimenter bekannt ginn: Dat sougenannt Small World-Experiment an dat no him benannte Milgram-Experiment, bei deem et ëm d'Sech-enger-Autoritéit-Ënnerwerfe geet.
Experiment iwwer d'Sech-enger-Autoritéit-Ënnerwerfen ("Milgram-Experiment")
Beim sougenannte Milgram-Experiment goung et drëms fir erauszefannen, bis wuer en Individuum bereet ass, enger Autoritéit ze follegen. Dofir goufen, am Kader vun der Yale-Universitéit, iwwer Annoncë Fräiwëlleger gesicht, déi dann, zu 2 an 2, an en "Instrukter" an e "Schüler" agedeelt goufen. Se kruten dann explizéiert, et géing drëms, eng nei pedagogesch Method ze testen. Den Instrukter krut gesot, hie misst dem Schüler eng Rëtsch Wuert-Koppele virliesen, an en dann opfroen. All Kéier, wou en eng falsch (oder keng) Äntwert kréich, sollt en dem Schüler en ëmmer méi héijen elektresche Schlag ginn. Dofir hat den Instrukter e Schaltpult viru sech, op deem eng Rëtsch Knäppercher a Schibere waren, iwwer deenen eng ëmmer méi héich Voltzuel ugi war (bis 450 Volt). Jee nodeem souz de Schüler am Niewenzëmmer - den Instrukter huet e just héieren - oder am selwechten Zëmmer, soudatt en d'Kabele gesinn huet, déi vum Pult bis bei de Schüler goungen. De "Schüler" war natierlech e Schauspiller, an d'elektresch Schléi net echt, mä d'Reaktioune vun den Instruktere schonn:
Am Duerchschnëtt hu bis zu zwéin Drëttel vun de Probanden hirem Affer bis zu 450 Volt staark "Stroumschléi" verpasst, an dat, obwuel se héieren hunn, datt hiert Affer Péng hätt am um Enn souguer kee Mucks méi vu sech ginn huet. D'Erklärung, beim Interview duerno, war, datt d'Uni/d'Professere scho wësse missten, wat se fir en Experiment do géife maachen, datt si dofir responsabel wieren, an de Probant just dat gemaach hätt, woufir en ugestallt gi wier.
Small World-Experiment
D'Small-World Experiment soll determinéieren, iwwer wéi vill Statiounen zwou Persounen a Relatioun matenee stéingen (direkt oder iwwer gemeinsam Bekanntschaften). E koum zur Conclusioun, datt et an der Moyenne manner wéi 6 'Statioune' bräicht, bis datt en Zesummenhang do wier (Six Degrees of Separation).
Partiell Fusioun
Partiell Fusioun (och: Deelfusioun, Partiell Anatexis) bezeechent an de Geowëssenschaften d'Produkt vun engem Fusiounsprozess bannen an der Äerd, bei deem dat fest Gestengsmaterial deelweis geschmollt gëtt.
Wann d'Gestengs lues erhëtzt, ass z'observéieren, datt d'Material sech bei enger bestëmmter Temperatur net ganz verflëssegt, mä nëmmen zu engem Deel opschmëlzt. Dat läit dorun, datt déi verschidde Mineralkomponenten, déi e Gestengs bilden, ënnerschiddlech Fusiounstemperaturen hunn an dofir net automatesch zur selwechter Zäit opgeschmollt ginn.
Wärend verschidde Mineraler scho ganz verflëssegt sinn, kënnen anerer nach am festen Zoustand sinn. Entspriechend gëtt bei Gestengs net vun enger Fusiounstemperatur geschwat, mä vum Fusiounsberäich. Dobäi gëtt d'Temperatur, bei där nach déi ganz Gestengsstruktur am festem Zoustand ass, als Solidus bezeechent. D'Temperatur, bei där all d'Komponente vun engem Gestengs ganz geschmollt sinn, heescht Liquidus.
Bannent dem Fusiounsberäich gëtt et déi partiell Fusioun, där hir cheemesch Zesummesetzung vum Fusiounsgrad, also vum Undeel vum scho geschmoltene Gestengs, ofhänkt. Wann déi partiell Fusioun duerch e Vulkan ausbrécht spigelt sech d'Zesummesetzung an der Lava zeréck. Soumat léisst déi cheemesch Analys vu Vulkangestengs Réckschlëss op déi eventuell Déift vun der Magmagenesis an op d'Ausgangsgestengs zou.
Dominik Husi
Den Dominik Husi, gebuer de 4. Januar 1985 an der Schwäiz, ass e lëtzebuergesche Volleyballspiller,.
Partiell Fusioun
Eng ausgedeenten Zon mat partieller Fusioun ass d'Asthenospher, déi am ieweschte Mantel ënner der Lithospher läit a mat seismologesche Methoden entdeckt gouf. Wéinst der partieller Fusioun sinn do d'Ausbreedungsvitesse vun de seismesche Wellen erofgesat.
Dominik Husi
Den Dominik Husi huet seng international Sportscarrière 2011 ugefaangen. Hien ass am Kader vun der Lëtzebuergescher Härevolleyballnationalekipp (Stand: 2018).
CR141A
Den CR141A ass e Chemin repris am Kanton Gréiwemaacher. Et ass eng Verbindungsstrooss vu Mäertert bis op d'Kräizung mam CR141 bei Waasserbëlleg.
Den CR141A ass ronn 1,6 km laang.
Piers Haggard
De Piers Haggard, gebuer als Piers Inigo Haggard den 18. Mäerz 1939 zu London, ass en englesche Filmregisseur.
Hie schafft als Regisseur haaptsächlech fir d'Televisioun.
Friem Regimenter an der Grande Armée
Obschonn an der Grande Armée Kontingenter déi aus allen Ecke vun Europa koumen, vertruede waren, gouf et nëmme véier Arméicorpsen déi d'Bezeechnung 'Régiment d'infanterie étranger haten.
Déi véier Regimenter waren de Régiment de La Tour d'Auvergne (1. Regiment), de Régiment d'Isembourg (2. Regiment), de Régiment irlandais (3.Regiment) an de Régiment de Prusse (4. Regiment).
Régiment de La Tour d'Auvergne (1{{sup|er}} régiment étranger)
De Régiment de La Tour d'Auvergne gouf den 30. September 1805 zu Wissembourg op d'Bee gestallt. E bestoung dunn aus 3 Batailloune vun haaptsächlech däitschen Zaldoten, bei déi och nach verschidden aner Nationalitéite geprafft goufen. E krut säin Numm wéinst sengem éischte Kommandant dem Colonel Godefroy de La Tour d'Auvergne. Den 3. August 1811 gouf en a 1er régiment étranger ëmgedeeft. Nom Godefroy de la Tour d'Auvergne gouf de Colonel Drummond 1810 de Kommandant a vun 1811 un de Colonel Danlion. D'Regiment war bei ville Feldzich besonnesch vun 1807 bis 1810 an Italien engagéiert, sou wéi 1809/1810 a Spuenien. An Italien huet et am September bei der Schluecht vu Scylla a Kalabrien a bei de Schluechte vu Brixen an 1814 an der Schluecht um Mincio matgekricht. D'Regiment gouf den 2. Mee 1815 opgeléist.
Régiment d'Isembourg (2{{sup|e}} régiment étranger)
De Régiment d'Isembourg gouf den 1. November 1805 zu Mainz opgestallt. E war nom Prënz vun Isembuerg genannt, deen d'Missioun hat fir d'Regiment opzestellen. D'Regiment huet aus dräi Infanteriesbatailloune bestanen a gouf vum Colonel O'Meara kommandéiert. 1807 war et a Süditalien engagéiert, a war duerno an de Kämpf ëm Capri am Oktober 1808 am Asaz. 1809 gouf et zu Neapel an a Kalabrien stationéiert, an 1810 gouf et a Spuenien detachéiert. Do hat dunn de Colonel Stieler de Kommando an et war bei Krichereien zu Carascal, am Juli 1810, an zu Salinas am Dezember vum selwechte Joer derbäi.
Den 3. August 1811 gouf et an 2e régiment étranger ëmgedeft a war dunn 1803 am Tiroul an der Mühlbacher Klaus engagéiert.